
Ministru kabineta sēdes protokollēmums

Rīkojuma projekts "Par nekustamā īpašuma "Austrumi" Ainažu pagastā, Limbažu novadā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai"

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Satiksmes ministrijai pirkt nekustamā īpašuma "Austrumi" (nekustamā īpašuma kadastra Nr. 6625 002 0174) daļu – zemes vienību (zemes vienības kadastra apzīmējums 6625 002 0516) 1,19 ha platībā, zemes vienību (zemes vienības kadastra apzīmējums 6625 002 0517) 2,17 ha platībā un zemes vienību (zemes vienības kadastra apzīmējums 6625 002 0518) 1,29 ha platībā – Ainažu pagastā, Limbažu novadā, par 42557,57 euro atbilstoši noteiktajai atlīdzībai, ko veido zemes vienības daļas tirgus vērtība 17 205 euro un kompensējamie zaudējumi – uz zemes vienībām augošās mežaudzes tirgus vērtība 25352,57 euro (atlīdzības apmērs tiks precizēts, pēc platības aktualizējot par mežaudzi noteikto tirgus vērtību, atbilstoši kadastrālās uzmērīšanas rezultātā realizētajam zemes ierīcības projektam).

